১৯৩৯ সালে ওয়েস্ট ইন্ডিজ ক্রিকেট দল ইংল্যান্ড গমন করে। এ সফরে স্বাগতিক ইংল্যান্ডের বিপক্ষে তিন টেস্ট নিয়ে গড়া সিরিজ অনুষ্ঠিত হয়। ইংল্যান্ড ১-০ ব্যবধানে সিরিজ জয় করে। বাদ-বাকী দুই টেস্ট ড্রয়ে পরিণত হয়। সর্বমোট ২৫টি প্রথম-শ্রেণীর খেলা অনুষ্ঠিত হয়। তন্মধ্যে, সফরকারীরা আটটি জয় ও ছয়টিতে পরাজয়বরণ করে। অন্যগুলো ড্র হয়। কিন্তু, দ্বিতীয় বিশ্বযুদ্ধের কারণে আন্তর্জাতিক পরিস্থিতি ক্রমশঃ ঘোলাটে হতে থাকলে চূড়ান্ত টেস্ট শুরু হবার কয়েকদিন পর পরিত্যক্ত ঘোষিত হয়। শেষ ছয়টি খেলা ২৬ আগস্ট থেকে ১২ সেপ্টেম্বর পর্যন্ত অনুষ্ঠিত হবার কথা ছিল।  জানুয়ারি, ১৯৪৮ সালের পূর্ব-পর্যন্ত ওয়েস্ট ইন্ডিজ দল আর কোন টেস্ট ক্রিকেট খেলায় অংশগ্রহণ করতে পারেনি। এ পর্যায়ে ইংল্যান্ড দল চার-টেস্ট খেলার উদ্দেশ্যে ক্যারিবীয় দ্বীপপুঞ্জে পদার্পণ করে। অন্যদিকে আগস্ট, ১৯৩৯ সালের পর ইংল্যান্ড দল আর কোন টেস্টে অংশ নেয়নি। ১৯৪৬ সালে তারা ভারত গমন করে।  ১৯৪০ সালের উইজডেন সংস্করণে বার্বাডোসের লিয়ারি কনস্ট্যান্টাইনকে বর্ষসেরা ক্রিকেটার হিসেবে ঘোষণা করে। ইংরেজ ক্রিকেটার বিল এডরিচ, ওয়াল্টার কিটন, ব্রায়ান সেলার্স ও ডগ রাইটকে এ তালিকায় অন্তর্ভুক্ত করা হয়।   দলীয় সদস্য   রাল্ফ গ্রান্ট, অধিনায়ক (ত্রিনিদাদ ও টোবাগো)  আইভান ব্যারো, উইকেট-রক্ষক (জ্যামাইকা)  পিটার বেইলি (গায়ানা)  জন ক্যামেরন (জ্যামাইকা ও সমারসেট), সহঃ অধিনায়ক  বার্টি ক্লার্ক (বার্বাডোস)  লিয়ারি কনস্ট্যান্টাইন (বার্বাডোস)  জেরি গোমেজ (ত্রিনিদাদ ও টোবাগো)  জর্জ হ্যাডলি (জ্যামাইকা)  লেসলি হিল্টন (জ্যামাইকা)  টাইরেল জনসন (ত্রিনিদাদ ও টোবাগো)  ম্যানি মার্টিনডেল (বার্বাডোস)  ডেরেক সিলি (বার্বাডোস), উইকেট-রক্ষক  জেফ স্টলমেয়ার (ত্রিনিদাদ ও টোবাগো)  ভিক স্টলমেয়ার (ত্রিনিদাদ ও টোবাগো)  কেন উইকস (জ্যামাইকা)  ফফি উইলিয়ামস (বার্বাডোস)  জন কিডনি দলের ব্যবস্থাপকের দায়িত্বে ছিলেন। ১৯০৯ থেকে ১৯৩২ সালের মধ্যে বার্বাডোসের পক্ষে তিনি ১১টি প্রথম-শ্রেণীর খেলায় অংশ নেন। এছাড়াও, ১৯৩৩ সালে ওয়েস্ট ইন্ডিজ দলকে নিয়ে ইংল্যান্ড গমন করেছিলেন।  দলের ১৬জন খেলোয়াড়ের মধ্যে ম্যানি মার্টিনডেল, আইভান ব্যারো ও জর্জ হ্যাডলি ১৯৩৩ সালের পূর্বেকার ইংল্যান্ড সফরে যুক্ত ছিলেন। ১৯২৩ ও ১৯২৮ সালে ইংল্যান্ড সফরকারী লিয়ারি কনস্ট্যান্টাইন ও রল্ফ গ্রান্ট পরবর্তীতে দলে যোগ দিয়ে কয়েকটি খেলায় অংশ নেন। তন্মধ্যে, কনস্ট্যান্টাইন ১৯২৮ সালের ইংল্যান্ড সফরে ওয়েস্ট ইন্ডিজের ক্রিকেটের ইতিহাসের প্রথম টেস্টে অংশ নিয়েছিলেন। ডেরেক সিলি ওয়েস্ট ইন্ডিজের সর্বকনিষ্ঠ টেস্ট ক্রিকেটার হিসেবে ১৯২৯-৩০ মৌসুমে সফরকারী ইংরেজ দলের বিপক্ষে প্রথমদিকে টেস্ট ক্রিকেটে অংশ নিয়েছিলেন। রল্ফ গ্রান্ট ও লেসলি হিল্টন ১৯৩৪-৩৫ মৌসুমে সফরকারী ইংরেজ দলের বিপক্ষে তাদের টেস্ট অভিষেক পর্ব সম্পন্ন করেছিলেন।  দলের অপর নয়জন খেলোয়াড়ের আটজন এ সফরে অভিষেক ঘটান। তারা হলেন - জন ক্যামেরন, বার্টি ক্লার্ক, জেরি গোমেজ, টাইরেল জনসন, স্টলমেয়ার ভ্রাতৃদ্বয়, কেন উইকস ও ফফি উইলিয়ামস। কেবলমাত্র এ সফরে পিটার বেইলি ক্যাপধারী হতে পারেননি ও আর টেস্ট খেলায় অংশ নেননি। এরজন্যে যুদ্ধই প্রধান কারণ ছিল।   টেস্ট খেলা  তিনটি টেস্টের প্রত্যেকটিই তিনদিনব্যাপী ছিল।    প্রথম টেস্ট, লর্ডস, ২৪ - ২৭ জুন    দ্বিতীয় টেস্ট, ওল্ড ট্রাফোর্ড, ২২ - ২৫ জুলাই    তৃতীয় টেস্ট, ওভাল, ১৯ - ২২ আগস্ট    তথ্যসূত্র    Wisden and The West Indian team in England 1939   বহিঃসংযোগ   CricketArchive – tour summaries  West Indies to England 1939  at Test Cricket Tours   বার্ষিক পর্যালোচনা   Wisden Cricketers' Almanack 1940   আরও পড়ুন   Bill Frindall, The Wisden Book of Test Cricket 1877–1978, Wisden, 1979  Michael Manley, A History Of West Indies Cricket, Andre Deutsch, 1988  বিষয়শ্রেণী:১৯৩৯-এ ইংরেজ ক্রিকেট বিষয়শ্রেণী:১৯৩৯-এ ওয়েস্ট ইন্ডিয়ান ক্রিকেট বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেট মৌসুম বিষয়শ্রেণী:১৯১৮-১৯ থেকে ১৯৪৫ সময়কালীন আন্তর্জাতিক ক্রিকেট প্রতিযোগিতা বিষয়শ্রেণী:ওয়েস্ট ইন্ডিজ ক্রিকেট দলের ইংল্যান্ড সফর